stanford-oval/wikipedia huggingface dataset:
พระตำหนักทับขวัญ
ดูเพิ่ม

พระราชวังสนามจันทร์
มหาวิทยาลัยศิลปากร
| ด ค กพระราชวังสนามจันทร์ |
| --- | --- | --- |
| พระที่นั่ง | พระที่นั่งพิมานปฐม • พระที่นั่งอภิรมย์ฤดี • พระที่นั่งวัชรีรมยา • พระที่นั่งสามัคคีมุขมาตย์ • พระที่นั่งปาฏิหาริย์ทัศไนย |  |
| พระตำหนัก | พระตำหนักชาลีมงคลอาสน์ • พระตำหนักมารีราชรัตบัลลังก์ • พระตำหนักทับแก้ว • พระตำหนักทับขวัญ |  |
| เรือน | เรือนพระนนทิการ • เรือนพระธเนศวร • เรือนทับเจริญ • เรือนพระกรรมสักขี • เรือนพระสุรภี • เรือนราชมนู • เรือนชานเล็ก • เรือนพระนนทิเสน • เรือนสุภรักษ์ • เรือนชาวที่ • เรือนคฤหบดี • เรือนพระเอกทันต์ • เรือนพระกรรติเกยะ • เรือนที่พักพระตำรวจหลวง • คลังแสง |  |
| สถานที่อื่น | เทวาลัยคเณศร์ • อนุสาวรีย์ย่าเหล • พระบรมราชานุสาวรีย์พระบาทสมเด็จพระมงกุฎเกล้าเจ้าอยู่หัว |  |
| สิ่งก่อสร้างในอดีต | ศาลาลงสรง • โรงละคร • สถานีรถไฟหลวงพระราชวังสนามจันทร์ • เก๋งรถไฟ • ศาลาเล็ก |  |
| ดูเพิ่ม | มหาวิทยาลัยศิลปากร วิทยาเขตพระราชวังสนามจันทร์ |  |
กองบัญชาการป้องกันชายแดนจันทบุรีและตราด

| กองบัญชาการป้องกันชายแดนจันทบุรีและตราด |
| --- | --- |
เครื่องหมายกองบัญชาการ
ประจำการ: 31 พฤษภาคม พ.ศ. 2521; 46 ปีก่อน (2521-05-31)
ประเทศ:  ไทย
เหล่า:  กองทัพเรือไทย
รูปแบบ: หน่วยเฉพาะกิจ
บทบาท: นาวิกโยธิน หน่วยยามชายแดน
ขึ้นกับ:  หน่วยบัญชาการนาวิกโยธิน
กองบัญชาการ: ค่ายตากสิน ตำบลวัดใหม่ อำเภอเมืองจันทบุรี จังหวัดจันทบุรี
ปฏิบัติการสำคัญ:  การปะทะกันตามแนวชายแดนไทยกัมพูชา ยุทธการบ้านหาดเล็ก  ยุทธการบ้านโขดทราย  ยุทธการบ้านหนองกก  ยุทธการบ้านชำราก  ยุทธการบ้านกระดูกช้าง 
เว็บไซต์: www.ctbdc.navy.mi.th
ผู้บังคับบัญชา
ผบ.กปช.จต.: พลเรือโท อภิชาติ ทรัพย์ประเสริฐ
รอง ผบ.กปช.จต. (นย.): พลเรือตรี ขวัญชัย ขำสม
รอง ผบ.กปช.จต. (นว.): พลเรือตรี ชรัมม์ภากร พรหมภากร
เสธ.กปช.จต.: นาวาเอก กิตติพันธ์ กุลศิริปัญโญ
รอง เสธ.กปช.จต.(นย.): นาวาเอก สุรชัย ตันเจริญ
รอง เสธ.กปช.จต.(นว.): นาวาเอก ณรัฐ อ่อนจันทร์
เครื่องหมายสังกัด
ธงราชนาวี: 
กองบัญชาการป้องกันชายแดนจันทบุรีและตราด (อังกฤษ: Chanthaburi and Trat Border Defense Command: CTBDC) ย่อว่า กปช.จต. หรือ กองกำลังด้านจันทบุรี–ตราด ย่อว่า กจต. (อังกฤษ: Chanthaburi–Trat Force: CTF) คือหน่วยเฉพาะกิจของกองทัพเรือไทยในการป้องกันประเทศทางทิศตะวันออกของประเทศไทยติดกับประเทศกัมพูชาบริเวณจังหวัดจันทบุรีและจังหวัดตราดทั้งทางบกความยาว 250 กิโลเมตรต่อเนื่องถึงทางทะเล มีอำนาจการบัญชาการเต็มในพื้นที่แยกจากกองทัพบกไทย
ประวัติ > หน่วยเฉพาะกิจนาวิกโยธินจันทบุรีและตราด

จังหวัดจันทบุรี
จังหวัดตราด
เนื่องจากพื้นที่รับผิดชอบที่มีความยาวกว่า 250 กิโลเมตร ตลอดระยะจังหวัดจันทบุรี จังหวัดตราดและประเทศกัมพูชา เพื่อให้มีช่วงการบังคับบัญชาที่เหมาะสมในแต่ละพื้นที่ จึงได้มีการกำหนดผู้บังคับบัญชาในระดับกรมเพื่อรับผิดชอบแต่ละพื้นที่ ทั้งในจังหวัดจันทบุรี และจังหวัดตราด รวมไปถึงการประสานงานกับฝ่ายปกครองในพื้นที่ได้อย่างสะดวก รวดเร็ว เหมะสม กองบัญชาการป้องกันชายแดนจันทบุรีและตราดจึงได้จัดตั้ง หน่วยเฉพาะกิจนาวิกโยธินจันทบุรี (ฉก.นย.จันทบุรี) และหน่วยเฉพาะกิจนาวิกโยธินตราด (ฉก.นย.ตราด) เมื่อวันที่ 15 เมษายน พ.ศ. 2528 มีภารกิจในการปฏิบัติการแต่ละพื้นที่ในจังหวัดของตนในการป้องกันชายแดนทางบก รวมถึงการป้องกันการยกพลขึ้นบก การปฏิบัติการตีโต้ตอบ รวมถึงสนับสนุนเจ้าหน้าที่พลเรือนในการป้องกันปราบปรามการกระทำผิดกฎหมายในพื้นที่ของตน
ประวัติ > หน่วยเฉพาะกิจทหารพรานนาวิกโยธิน

กองทัพบกได้ก่อตั้งโครงการทหารพรานขึ้นเมื่อวันที่ 15 กรกฎาคม พ.ศ. 2521 ซึ่งมีกองทหารพรานที่บังคับบัญชาโดยนาวิกโยธินผ่านการฝึกจากกองทัพบกจำนวน 2 กองร้อย เพื่อมาปฏิบัติงานต่อต้านคอมมิวนิสต์ในพื้นที่อำเภอโป่งน้ำร้อน จังหวัดจันทบุรี และอำเภอบ่อไร่ จังหวัดตราด ขึ้นทางยุทธการกับกองกำลังด้านจันทบุรี–ตราด กองทัพเรือซึ่งเป็นผู้รับผิดชอบพื้นที่จนถึงปลายปี พ.ศ. 2523
จากนั้นได้มีการโอนหน่วยทหารพรานในความรับผิดชอบของกองกำลังด้านจันทบุรี–ตราดในเวลานั้น จำนวน 6 กองร้อยมาอยู่ในความรับผิดชอบของกองทัพเรือภายในวันที่ 30 กันยายน พ.ศ. 2523 กองทัพเรือจึงมอบหมายให้กรมนาวิกโยธินรับมอบหน่วยทหารพรานนั้นจากกองทัพบก และมอบการควบคุมทางยุทธการให้กับกองบัญชาการป้องกันชายแดนจันทบุรีและตราด หน่วยเฉพาะกิจทหารพรานาวิกโยธินจึงถือเอาวันที่ 30 กันยายนเป็นวันสถาปนาหน่วย โดยเป็นหน่วยขึ้นตรงกับหน่วยบัญชาการนาวิกโยธิน กองทัพเรือ มีกองบังคับการตั้งอยู่ที่ ค่ายเทวาพิทักษ์ บ้านคลองตาคง อำเภอโป่งน้ำร้อน จังหวัดจันทบุรี
โครงสร้าง > หน่วยขึ้นตรง > กองบัญชาการป้องกันชายแดนจันทบุรีและตราด

กองบังคับการกองบัญชาการป้องกันชายแดนจันทบุรีและตราด (บก.กปช.จต.)
กองบัญชาการกองกำลังด้านจันทบุรี - ตราด (บก.กจต.)
ศูนย์จัดระบบป้องกันเพื่อจัดระเบียบพื้นที่ชายแดน (ศปชด.กปช.จต.)
หน่วยปฏิบัติการทุ่นระเบิดด้านมนุษยธรรม กองทัพเรือ (นปท.ทร.)
สำนักงานประสานงานชายแดนไทย - กัมพูชา (สน.ปทก.กปช.จต.)
โครงสร้าง > หน่วยขึ้นตรง > กองกำลังด้านจันทบุรี–ตราด

กองร้อยบังคับการ (ร้อย บก.กจต.)
กองสนับสนุนการช่วยรบ (กอง สนช.กจต.)
หน่วยเฉพาะกิจนาวิกโยธินจันทบุรี (ฉก.นย.จันทบุรี)
หน่วยเฉพาะกิจนาวิกโยธินตราด (ฉก.นย.ตราด)
หน่วยเฉพาะกิจนาวิกโยธินที่ 182 บ้านหาดเล็ก
กองพันทหารปืนใหญ่ (พัน.ป.กจต.)
กองร้อยยานเกราะ (ร้อย.ยานเกราะ กจต.)
กองร้อยทหารช่าง (ร้อย.ช.กจต.)
หมวดลาดตระเวนระยะไกล (มว.ลว.ไกล กจต.)
หมวดสารวัตรทหาร (มว.สห.กจต.)
หมวดปฏิบัติการจิตวิทยา (มว.ปจว.กจต.)
หน่วยเรดาร์ตรวจการณ์พื้นน้ำ
ชุดเฝ้าตรวจเป็นพื้นที่ระยะไกล (ฝตก.กจต.)
โครงสร้าง > หน่วยขึ้นควบคุมทางยุทธการ

กองบัญชาการป้องกันชายแดนจันทบุรีและตราด ประกอบด้วยหน่วยขึ้นควบคุมทางยุทธการ ดังนี้
ตำรวจน้ำจันทบุรี เป็นหนึ่งในหน่วยขึ้นตรงทางยุทธการกับ กปช.จต.หน่วยเฉพาะกิจทหารพรานนาวิกโยธิน ค่ายเทวาพิทักษ์ (ฉก.ทพ.นย.)
ศูนย์ปฏิบัติการพิเศษที่ 61 (ศปศ.61)
หมวดเรือลาดตระเวนชายแดน ส่วนที่ 1 (มชด./1) หมวดเรือลาดตระเวนชายแดน ทัพเรือภาคที่ 1
หน่วยปฏิบัติการเกาะกูด (นปก.) หน่วยบัญชาการต่อสู้อากาศยานและรักษาฝั่ง
ฝูงบินทหารเรือ 3141 หมวดบิน 31 กองการบินทหารเรือ
กองกำกับการตำรวจตระเวนชายแดนที่ 11 (กก.ตชด.11) กองบัญชาการตำรวจตระเวนชายแดน
สถานีตำรวจน้ำในจันทบุรีและตราด กองกำกับการ 4 กองบังคับการตำรวจน้ำ
สถานีตำรวจน้ำ 4 (ตำรวจน้ำจันทบุรี)
สถานีตำรวจน้ำ 5 (ตำรวจน้ำแหลมงอบ)
สถานีตำรวจน้ำ 6 (ตำรวจน้ำคลองใหญ่)
ภารกิจ

กองบัญชาการป้องกันชายแดนจันทบุรีและตราด มีอำนาจหน้าที่ในการเฝ้าตรวจป้องกันชายแดนประเทศไทยและกัมพูชา โดยจัดระเบียบพื้นที่ตามแนวชายแดน สร้างความมั่นคงในพื้นที่ด้วยการพัฒนาและการปกป้องอธิปไตย รวมถึงการสร้างความสัมพันธ์อันดีกับประเทศเพื่อนบ้าน
ผลการปฏิบัติงานของกองบัญชาการป้องกันชายแดนจันทบุรีและตราด สามารถป้องกันและระงับการก่ออาชญากรรมและการกระทำผิดกฎหมายต่าง ๆ เช่น การลักลอบหลบหนีเข้าเมืองอย่างผิดกฎหมายทั้งจากทางบกและทางทะเล การรุกล้ำน่านน้ำเพื่อทำประมงผิดกฎหมาย การลักลอบขนน้ำมันเถื่อน รวมถึงดูแลความเป็นอยู่ของประชาชนที่อยู่อาศัยตามแนวชายแดน เพื่อแบ่งเบาภาระของเจ้าหน้าที่ทางการแพทย์ของกระทรวงสาธารณสุขที่อาจดูแลไม่ทั่วถึง และการบรรเทาสาธารณะภัยต่าง ๆ ทั้งเหตุการณ์เรือล่มในน่านน้ำที่รับผิดชอบ การดับไฟป่าโดยอากาศยานในสังกัด และการแก้ปัญหาภัยแล้ง
นอกจากนี้ยังได้มีกรอบความรวมมือภายใต้ขอตกลงร่วมระหว่างกองบัญชาการป้องกันชายแดนจันทบุรีและตราดของไทย และภูมิภาคทหารที่ 5 ของกัมพูชา ในการร่วมมือรักษาความมั่นคงระหว่างชายแดน โดยเมื่อวันที่ 30 เมษายน พ.ศ. 2567 ในการยกระดับจุดผ่อนปรนการค้า การฝึกร่วมกันทั้งด้านของการบรรเทาสาธารณภัย การดับไฟป่า และการส่งกลับทางสายแพทย์
พื้นที่อ้างสิทธิ์

ปัจจุบัน กองบัญชาการป้องกันชายแดนจันทบุรีและตราด ได้ดูแลพื้นที่อ้างสิทธิ์จากการถือเอกสารคนละฉบับระหว่างประเทศไทยซึ่งยึดตามอาณาเขตไหล่ทวีปของประเทศไทยด้านอ่าวไทย พ.ศ. 2516 ขณะที่กัมพูชาถือตามหลักเขตที่ 73 คือพื้นที่เกาะกูด อำเภอเกาะกูด จังหวัดตราด โดยกองทัพเรือไทยได้วางกำลัง หน่วยปฏิบัติการเกาะกูด ซึ่งเป็นหน่วยเฉพาะกิจของหน่วยบัญชาการต่อสู้อากาศยานและรักษาฝั่ง (สอ.รฝ.) ที่ขึ้นทางยุทธการกับกองบัญชาการป้องกันชายแดนจันทบุรีและตราด โดยมีการฝึกซ้อมยิงอาวุธประจำหน่วยในทุก ๆ ปีเพื่อเตรียมความพร้อมในการรบ ทั้งการยิงปืนไปยังเป้าพื้นน้ำ และการยิงปืนไปยังเป้าอากาศยานสมมุติ
ดูเพิ่ม

สนามบินจันทบุรี – ที่ตั้งของ ฝูงบินทหารเรือ 3141 หมวดบิน 31
กรมทหารพรานนาวิกโยธิน กองทัพเรือ
นาวิกโยธินกองกำลังด้านจันทบุรี–ตราด จากค่ายตากสิน ระหว่างการฝึกคอบร้าโกลด์ 2024
นาวิกโยธินของกองกำลังด้านจันทบุรี–ตราด บริเวณจุดผ่านแดนถาวรบ้านแหลม พ.ศ. 2553
นาวิกโยธินกองกำลังด้านจันทบุรี–ตราด จากค่ายตากสิน ระหว่างการฝึกคอบร้าโกลด์ 2012
เกาะกูด เป็นหนึ่งในพื้นที่วางกำลังของหน่วยปฏิบัติการเกาะกูด (นปก.) ขึ้นตรงทางยุทธการกับ กปช.จต.
วัดแจ้งใน

| วัดแจ้งใน |
| --- | --- |
th
ที่ตั้ง: ถนนโพธิ์กลาง ตำบลในเมือง อำเภอเมืองนครราชสีมา จังหวัดนครราชสีมา 30000
ประเภท: วัดราษฎร์
นิกาย: เถรวาท สังกัดมหานิกาย
เจ้าอาวาส: พระครูวิมลวุฒิคุณ
 สถานีย่อยพระพุทธศาสนา
วัดแจ้งใน เดิมชื่อ วัดแจ้งใหญ่ สร้างขึ้นเมื่อ พ.ศ. 2230 ตั้งอยู่เลขที่ 505 ถนนโพธิ์กลาง ตำบลในเมือง อำเภอเมืองนครราชสีมา จังหวัดนครราชสีมา
ประวัติ

เมื่อปี พ.ศ. 2230 วัดแจ้งใน ได้สร้างขึ้นเป็นวัดราษฎร์ สังกัดคณะสงฆ์มหานิกาย มีเนื้อที่ 15 ไร่ 1 งาน 52 ตารางวา โดยสถาปนาขึ้นเป็นวัดในสมัยรัชกาลที่ 4 ต่อมาได้เปลี่ยนชื่อเป็น วัดแจ้งใน เนื่องจากวัดแจ้งมี 2 วัด คือ วัดแจ้งนอก ซึ่งอยู่ทางทิศตะวันตกของวัดแจ้งใหญ่ ชาวบ้านจึงเรียกชื่อใหม่ว่า วัดแจ้งใน
เมื่อวันที่ 12 มีนาคม พ.ศ. 2508 จึงได้รับพระราชทานวิสุงคามสีมา
ลำดับเจ้าอาวาสที่ปรากฏชื่อชัดเจน

| ลำดับที่ | เจ้าอาวาส | ปี |
| --- | --- | --- |
| 1 | พระกำ |  |
| 2 | พระชื่น |  |
| 3 | พระทั่ง |  |
| 4 | พระครูชิโนรสธรรมรุจี (นาค) |  |
| 5 | พระครูชิโนรสธรรมนุนี | พ.ศ. 2479-2511 |
| 5 | พระครูวิมลวุฒิคุณ (กร รวมฉิมพลี) | พ.ศ. 2518- พ.ศ. 2567 |
ประเทศไทยใน พ.ศ. 2418

กองทัพสยามในสงครามปราบฮ่อ
เหตุการณ์ที่เกิดขึ้นใน พ.ศ. 2418 (ค.ศ. 1875) ในประเทศไทย เป็นปีที่ 94 แห่งกรุงรัตนโกสินทร์ และเป็นปีที่ 8 ในรัชสมัยของพระบาทสมเด็จพระจุลจอมเกล้าเจ้าอยู่หัว และนับเป็นปี จ.ศ. 1236 (1 มกราคม - 5 เมษายน) และ 1237 (6 เมษายน - 31 ธันวาคม) ในแบบปัจจุบัน
ผู้นำีค

พระมหากษัตริย์: พระบาทสมเด็จพระจุลจอมเกล้าเจ้าอยู่หัว
กรมพระราชวังบวรสถานมงคล: กรมพระราชวังบวรสถานมงคล
สมุหนายก: เจ้าพระยาภูธราภัย
สมุหพระกลาโหม: เจ้าพระยาสุรวงษ์ไวยวัฒน์
เหตุการณ์

6 เมษายน - ตรากฎหมายสำหรับทหารดับเพลิงในสยาม, เกิดสุริยุปราคาเต็มดวงครั้งแรกที่เห็นได้ในกรุงเทพมหานครนับตั้งแต่สถาปนากรุงรัตนโกสินทร์
14 เมษายน  - พระบาทสมเด็จพระจุลจอมเกล้าเจ้าอยู่หัวได้ทรงตรา "พระราชบัญญัติกรมพระคลังมหาสมบัติ" มีฐานะเป็นกระทรวง หรือปัจจุบันคือ กระทรวงการคลัง และให้แยกราชการด้านการคลังออกจากกรมท่า อันเป็นการสถาปนากระทรวงการต่างประเทศ
22 กันยายน - สงครามปราบฮ่อครั้งที่ 1: เจ้าฟ้ามหามาลา กรมพระบำราบปรปักษ์เป็นแม่ทัพ ยกทัพออกไปทางหนองคายในวันนี้
10 ตุลาคม - สงครามปราบฮ่อครั้งที่ 1: เจ้าพระยาภูธรอภัยเป็นแม่ทัพยกไปทางเมืองพิชัยวันนี้
ผู้เกิด > กุมภาพันธ์

8 กุมภาพันธ์ – เจ้าจอมมารดาเลื่อน พระสนมในรัชกาลที่ 5 (อนิจกรรม พ.ศ. 2490)
ผู้เกิด > พฤษภาคม

18 พฤษภาคม – พระศาสนโศภน (แจ่ม จตฺตสลฺโล) รองประธานสังฆสภา (มรณภาพ พ.ศ. 2488)
19 พฤษภาคม
เจ้าจักรคำขจรศักดิ์ เจ้าผู้ครองนครลำพูนพระองค์ที่ 10 (พิราลัย พ.ศ. 2486)
พระมหาเมธังกร (พรหม พฺรหฺมเทโว) เจ้าคณะจังหวัดแพร่ (มรณภาพ พ.ศ. 2492)
25 พฤษภาคม – พระเจ้าบรมวงศ์เธอ พระองค์เจ้าบัณฑรวรรณวโรภาษ พระบรมวงศ์ (สิ้นพระชนม์ พ.ศ. 2434)
27 พฤษภาคม – พระเจ้าบรมวงศ์เธอ กรมหลวงปราจิณกิติบดี ราชเลขาธิการคนที่ 2 (สิ้นพระชนม์ พ.ศ. 2462)
ผู้เกิด > มิถุนายน

6 มิถุนายน – เจ้าพระยาพิชัยญาติ (ดั่น บุนนาค) ประธานรัฐสภาคนที่ 2 (อสัญกรรม พ.ศ. 2489)
15 มิถุนายน – เจ้าราชบุตร (แก้วเมืองพวน ณ ลำปาง) อดีตผู้รั้งเจ้าผู้ครองนครลำปาง (พิราลัย พ.ศ. 2468)
26 มิถุนายน – พระราชวรวงศ์เธอ พระองค์เจ้าเทวีวิไลยวรรณ พระบรมวงศ์ (สิ้นพระชนม์ พ.ศ. 2485)
ผู้เกิด > กรกฎาคม

2 กรกฎาคม – พระวรวงศ์เธอ พระองค์เจ้าจรูญศักดิ์กฤดากร เสนาบดีกระทรวงยุติธรรมคนที่ 4 (สิ้นพระชนม์ พ.ศ. 2481)
16 กรกฎาคม – พระครูวิหารกิจจานุการ (ปาน โสนนฺโท) เจ้าอาวาสวัดบางนมโค (มรณภาพ พ.ศ. 2481)
ผู้เกิด > สิงหาคม

4 สิงหาคม – เจ้าจอมถนอม พระสนมในรัชกาลที่ 5 (อนิจกรรม พ.ศ. 2505)
25 สิงหาคม – พระยาสุรินทราชา (นกยูง วิเศษกุล) สมุหเทศาภิบาลมณฑลภูเก็ตคนที่ 6 (อนิจกรรม พ.ศ. 2485)
ผู้เกิด > ตุลาคม

ไม่ทราบวัน – พระครูธรรมาภินันท์ (ปล้อง สุสีโล) เจ้าอาวาสวัดสุรชายาราม (มรณภาพ พ.ศ. 2484)
ผู้เกิด > ไม่ทราบวัน

ขุนวรเทพีพลารักษ์ (แม้น จวบสินเอี่ยม) ขุนนาง (ถึงแก่กรรม พ.ศ. 2512)
ผู้เสียชีวิต > มีนาคม

12 มีนาคม – คุณสุวรรณ กวี (เกิด พ.ศ. 2352)
ผู้เสียชีวิต > เมษายน

5 เมษายน – พระเจ้าบรมวงศ์เธอ พระองค์เจ้ากัลยาณี พระบรมวงศ์ (ประสูติ พ.ศ. 2368)
การทับศัพท์

ตัวอย่างหนึ่งของการเปรียบเทียบอักษรเพื่อการทับศัพท์ จากอักษรซีริลลิกไปเป็นอักษรละติน
การทับศัพท์  หรือ การปริวรรต คือ การถอดอักษร หรือแปลงข้อความจากระบบการเขียนหรือภาษาหนึ่งไปสู่อีกระบบหนึ่งอย่างมีหลักการ เพื่อให้สามารถเขียนคำในภาษาต่างประเทศด้วยภาษาและอักษรในภาษานั้น ๆ ได้สะดวก เช่น การทับศัพท์ภาษาอังกฤษซึ่งเขียนด้วยอักษรโรมัน มาเป็นอักษรไทยเพื่อใช้ในภาษาไทย หรือการทับศัพท์ภาษาไทย ไปเป็นอักษรโรมันเพื่อใช้ในภาษาอังกฤษ เป็นต้น ส่วนมากใช้กับวิสามานยนาม เช่น ชื่อบุคคล สถานที่ หรือชื่อเฉพาะที่ไม่สามารถแปลความหมายเป็นภาษาอื่นได้โดยสะดวก
นิยาม

ปกติแล้วการทับศัพท์คือการจับคู่จากระบบการเขียนหนึ่งไปยังอีกระบบหนึ่งแบบคำต่อคำ หรือตามทฤษฎีคืออักษรต่ออักษร การทับศัพท์ได้พยายามที่จะสร้างความสัมพันธ์หนึ่งต่อหนึ่งทั่วถึงและทำให้เกิดความถูกต้องแม่นยำ เพื่อให้ผู้อ่านที่ได้รับรู้สามารถสะกดคำต้นฉบับจากคำทับศัพท์ได้ และเพื่อที่จะบรรลุจุดประสงค์นี้ จึงมีการกำหนดหลักการทับศัพท์ที่ซับซ้อนในการจัดการกับตัวอักษรบางตัวในภาษาต้นฉบับที่ไม่สัมพันธ์กับอักษรในภาษาเป้าหมาย ความหมายอย่างแคบของการทับศัพท์คือ การทับศัพท์แบบถอดอักษร (transliteration) ซึ่งเคร่งครัดในการคงตัวอักษรและเครื่องหมายวรรคตอนทุกอย่างเอาไว้ ทั้งนี้การถอดอักษรไม่สนใจความแตกต่างของเสียงในภาษา ตัวอย่างหนึ่งของการถอดอักษรคือการใช้แป้นพิมพ์ภาษาอังกฤษ พิมพ์แทนภาษาอื่นที่ใช้ตัวอักษรต่างออกไปเช่นภาษารัสเซียเนื่องจากมีข้อจำกัดทางเทคนิค หรือการถอดอักษรโบราณเพื่อให้ยังคงรักษารูปแบบการเขียนเดิมเอาไว้
การทับศัพท์ (การถอดอักษร) ต่างจากการถอดเสียง (transcription) ซึ่งเป็นการจับคู่เสียงอ่านของภาษาหนึ่ง ๆ ไปยังรูปแบบการเขียนของอีกภาษาที่ใกล้เคียงที่สุด ถึงแม้ว่าระบบการถอดอักษรส่วนใหญ่จะยังคงจับคู่อักษรต้นฉบับกับอักษรในภาษาเป้าหมายที่ออกเสียงคล้ายกันในบางคู่ ถ้าหากความสัมพันธ์ระหว่างตัวอักษรกับเสียงเหมือนกันทั้งสองภาษา การถอดอักษรก็อาจแทบจะเหมือนกับการถอดเสียง ในทางปฏิบัติ ก็มีการทับศัพท์บางระบบที่ผสมกันระหว่างการถอดอักษรและการถอดเสียง โดยจะถอดอักษรต้นฉบับบางส่วนและถอดเสียงในส่วนที่เหลือ การถอดเสียงจะพยายามหาแนวทางที่ดีที่สุดในการเขียนภาษาต่างประเทศให้เป็นภาษาเฉพาะ เช่นการเขียนคำในภาษาอังกฤษเป็นภาษาไทยโดยไม่สลับภาษาบนแป้นพิมพ์ (บางครั้งผู้ใช้งานอาจพบว่าการกระทำเช่นนี้อาจทำให้อ่านเข้าใจยากกว่าการพิมพ์โดยสลับภาษาตามปกติ) การถอดเสียงขณะพิมพ์จึงถือเป็นกระบวนการประยุกต์โดยแท้จริงเพื่อการป้อนข้อความในภาษาเฉพาะเช่นนั้น แต่ก็มีข้อเสียคืออาจทำให้ไม่สามารถคาดเดาเพื่อถอดกลับไปเป็นภาษาเดิมได้ เพราะมีอักษรที่เพิ่มเข้ามาหรือถูกตัดออกไป หรือเปลี่ยนแปลงรูปแบบจนไม่เหลือเค้าโครงเดิม ความหมายอย่างกว้างของการทับศัพท์จึงหมายรวมทั้งการทับศัพท์แบบถอดอักษรและการทับศัพท์แบบถอดเสียง
นอกจากนี้ ไม่ควรสับสนระหว่างการทับศัพท์กับการแปล ซึ่งเกี่ยวข้องกับการเปลี่ยนหรือเลือกคำในภาษาเพื่อสงวนความหมายดั้งเดิมเอาไว้ ในขณะที่การทับศัพท์เป็นการแปลงตัวอักษรเท่านั้น
การทับศัพท์ในภาษาไทย

ราชบัณฑิตยสถานได้ประกาศหลักการทับศัพท์ไว้อย่างเป็นทางการ ทั้งจากภาษาอังกฤษไปเป็นภาษาไทย ซึ่งเป็นการทับศัพท์แบบผสมทั้งถอดอักษรและถอดเสียง  และจากอักษรไทยไปเป็นอักษรโรมัน ซึ่งเป็นการถอดเสียงเท่านั้น
ในการทับศัพท์จากภาษาอังกฤษเป็นภาษาไทย อักษรโรมันหลายตัวสามารถถอดด้วยอักษรไทยแบบหนึ่งต่อหนึ่ง เช่น d=ด, r=ร, l=ล, f=ฟ เป็นต้น และสามารถแปลงกลับได้ตัวเดิม แต่ก็มีอักษรโรมันบางตัวที่สามารถอ่านได้หลายเสียงในภาษาอังกฤษ หรือไม่มีเสียงที่เหมือนกันในอักษรไทย ส่วนนี้จึงต้องใช้การถอดเสียงเข้าช่วย โดยเฉพาะกับอักษรที่เป็นสระ เช่น a อาจเทียบเท่ากับเสียง เออะ อะ อา เอ แอ ออ หรือทวิอักษร th ที่ออกเสียงเป็น /θ/, /ð/ ก็ต้องดูว่าต้นฉบับอ่านอย่างไรจึงจะสามารถทับศัพท์ได้ใกล้เคียงที่สุด ส่วนนี้จึงมักจะเป็นปัญหาอันเนื่องจากแต่ละคนอ่านไม่เหมือนกันหรืออ่านด้วยต่างสำเนียง ตัวอย่างเช่น tube ภาษาอังกฤษแบบอเมริกันอ่านว่า /tub/ จึงทับศัพท์ว่า ทูบ ส่วนภาษาอังกฤษแบบบริเตนอ่านว่า /tyub/ จึงทับศัพท์ว่า ทิวบ์ หรือในกรณีที่ยึดถือหลักการทับศัพท์ต่างกัน เช่น theta อาจทับศัพท์เป็น ทีตา, ธีตา, เธตา, ซีตา, เซตา ซึ่งเป็นการทับศัพท์ตามใจและไม่มีหลักที่แน่นอน อย่างไรก็ตาม คำทับศัพท์ภาษาอังกฤษบางคำก็ได้รับการบรรจุลงในพจนานุกรมภาษาไทย เพื่อกำหนดการสะกดคำในภาษาให้ตรงตามพจนานุกรมอย่างถาวร และถือว่าเป็นคำยืมในภาษาไทย
ส่วนการถอดอักษรไทยเป็นอักษรโรมัน ถึงแม้อักษรไทยบางตัวจะสามารถแทนได้ด้วยอักษรโรมันแบบหนึ่งต่อหนึ่งได้เช่นกัน แต่ก็มีอักษรไทยจำนวนมากที่กำหนดให้แทนด้วยอักษรตัวเดียวกัน หรือต้องใช้อักษรโรมันมากกว่าหนึ่งตัวเข้ามาประกอบ เช่น ฐ-ฑ-ฒ-ถ-ท-ธ=th, ง=ng, สระเอือ=uea บางครั้งพยัญชนะต้นและพยัญชนะสะกดก็ใช้อักษรโรมันต่างกันด้วย เช่น บ ถ้าเป็นพยัญชนะต้นใช้ b ถ้าเป็นพยัญชนะสะกดใช้ p เมื่อแปลงอักษรไปทั้งหมดแล้วทำให้ไม่สามารถถอดกลับมาเป็นอักษรไทยอย่างเดิมได้ และอาจทำให้คำอ่านเพี้ยนไปบ้าง ตัวอย่างเช่น บางกอก ทับศัพท์ได้เป็น Bangkok แต่ชาวต่างประเทศอาจจะอ่านว่า แบงค็อก ซึ่งก็เป็นเพียงเสียงอ่านที่ใกล้เคียงเท่านั้น ไม่ใช่เสียงที่แท้จริง
นอกจากนี้ยังมีมาตรฐาน ISO 11940 สำหรับการถอดอักษรจากอักษรไทยไปเป็นอักษรโรมัน แต่ระบบนี้ก็ไม่เป็นที่นิยมใช้ เนื่องจากไม่เป็นไปตามอักขรวิธี คือเมื่อถอดอักษรไปแล้วอาจจะอ่านไม่ออกไปเลย เช่น เครื่อง เมื่อถอดอักษรด้วยระบบนี้จะได้ ekhrụ̄̀xng ซึ่งสามารถแปลงกลับเป็นคำเดิมได้แต่อ่านไม่ได้ ในขณะที่หลักของราชบัณฑิตยสถานทับศัพท์ได้ว่า khrueang ซึ่งพออ่านได้บ้าง
ดูเพิ่ม

หลักเกณฑ์การทับศัพท์ของราชบัณฑิตยสถานและสำนักงานราชบัณฑิตยสภา
หลักเกณฑ์การถอดอักษรไทยเป็นอักษรโรมันแบบถ่ายเสียงของราชบัณฑิตยสถาน
การถอดเป็นอักษรโรมัน
รายชื่อคำในภาษาไทยที่มักเขียนผิด
คำทับศัพท์ที่ใช้ในวิกิพีเดีย
เจดีย์ซานดามุนิ

| เจดีย์ซานดามุนิ |
| --- | --- |
စန္ဒာမုနိစေတီ

ศาสนา
ศาสนา: พุทธ
นิกาย: เถรวาท
ที่ตั้ง
ที่ตั้ง: มัณฑะเลย์ ภาคมัณฑะเลย์ พม่า
ที่ตั้งในประเทศพม่า
พิกัดภูมิศาสตร์: 22°00′12″N 96°06′35″E﻿ / ﻿22.003470°N 96.109758°E﻿ / 22.003470; 96.109758
สถาปัตยกรรม
ผู้ก่อตั้ง: พระเจ้ามินดง
เสร็จสมบูรณ์: ค.ศ. 1874; 150 ปีที่แล้ว (1874)
เจดีย์ซานดามุนิ (พม่า: စန္ဒာမုနိစေတီ; จากชื่อเต็ม နန်းမြေဘုံသာစံနန်းတော်ရာစန္ဒာမုနိဘုရား) เป็นเจดีย์พุทธตั้งอยู่ทางตะวันตกเฉียงใต้ของเขามัณฑะเลย์ สร้างขึ้นโดยพระเจ้ามินดงใน พ.ศ. 2417 เพื่อเป็นอนุสรณ์แด่เจ้าชายกะนองพระอนุชาของพระองค์ ซึ่งถูกลอบปลงพระชนม์พร้อมกับพระราชโอรสสามองค์ ในการกบฏของเจ้าชายมยิ่นกุน พ.ศ. 2409 เจดีย์ได้รับการสร้างขึ้น ณ ตำแหน่งชั่วคราวของพระราชวังน่าน-มเยโบนตา (နန်းမြေဘုံသာ)
เจดีย์แห่งนี้เป็นที่ฝังพระศพเจ้าชายคะนองพร้อมกับพระราชโอรส 3 องค์ นอกจากนี้ยังมีพระพุทธรูปเหล็กซึ่งหล่อโดยพระเจ้าปดุงเมื่อ พ.ศ. 2345 และเคลื่อนย้ายออกจากเมืองอมรปุระโดยพระเจ้ามินดงใน พ.ศ. 2417 มีรายงานว่าพระพุทธรูปนี้มีน้ำหนัก 40,924.8 ปอนด์ (18,563.2 กิโลกรัม) รอบเจดีย์หลักมีซุ้มเจดีย์จำนวนมาก ภายในประดิษฐานจารึกเกี่ยวกับพระไตรปิฎกจำนวน 
1,774 แผ่น
คลังภาพ

ทางเข้าเจดีย์
รอบเจดีย์หลัก
ซุ้มเจดีย์พระไตรปิฎก
จารึกพระไตรปิฎก
จารึกพระไตรปิฎก
พระพุทธรูปเจดีย์ซานดามุนิ
กองทัพบกบรูไน

| กองทัพบกบรูไน |
| --- | --- |
Tentera Darat Diraja Brunei
ตราอาร์มกองทัพบกบรูไน
ประจำการ: 31 พฤษภาคม 2504
ประเทศ: บรูไน
รูปแบบ: กองทัพบก
บทบาท: การสงครามทางบก
กำลังรบ: 3,000
ขึ้นกับ:  กองทัพบรูไน
ยุทธภัณฑ์: ดูรายชื่อ
ผู้บังคับบัญชา
ผู้บัญชาการ: พล.จ. Shanonnizam Sulaiman
รองผู้บัญชาการ: พ.อ. Wata Abdullah Awat
ผู้บัญชาการภาคสนาม: Vacant
เสนาธิการ: พ.ท. Sufri Rosli
จ่ากองทัพบก: จ.ส.อ. (พิเศษ) Kifley Johari
เครื่องหมายสังกัด
ธง: 
กองทัพบกบรูไน (อังกฤษ: Royal Brunei Land Forces มลายู: Tentera Darat Diraja Brunei, ย่อ: RBLF, TDDB) เป็นกำลังทางบกของกองทัพบรูไน มีหน้าที่รับผิดชอบในการรักษาและป้องกันดินแดนของบรูไน ทั้งจากการถูกโจมตีจากภายนอก รวมไปถึงช่วยเหลือกองกำลังตำรวจแห่งชาติบรูไนในการรักษากฎหมายและความสงบเรียบร้อยภายในประเทศ
ประวัติ

กองทัพบกบรูไน หรือกองกำลังภาคพื้นดินบรูไนก่อตั้งขึ้นในเดือนพฤษภาคม พ.ศ. 2504 โดยการจัดตั้ง กรมทหารมาเลย์บรูไน (Brunei Malay Regiment) และรับสมัครทหารเข้ารับการฝึกครั้งแรกจำนวน 60 นาย จากนั้นการก่อตั้งอย่างเป็นทางการของกรมทหารเกิดขึ้นในเดือนมิถุนายน พ.ศ. 2505 เมื่อมีการจัดกำลังพลสามกลุ่มแรกเข้าประจำการในกรมทหารที่ประกอบไปด้วยกองร้อยไรเฟิลจำนวน 3 กองร้อย ต่อมาในปี พ.ศ. 2508 กรมทหารดังกล่าวได้รับการพระราชทานคำนำหน้า กลายเป็น กรมทหารรอยัลบรูไนมาเลย์ (Royal Brunei Malay Regiment) เดิมประจำการอยู่ที่พอร์ตดิกสันในแหลมมาลายา ได้ถูกย้ายกรมไปตั้งในค่ายทหารที่สร้างขึ้นใหม่ในบรูไน กรมทหารรอยัลบรูไนมาเลย์ได้จัดตั้งหน่วยขึ้นมาใหม่อีก 2 หน่วย ได้แก่ หน่วยเรือและหน่วยกิจการทางอากาศในปี พ.ศ. 2508 เพื่อเพิ่มขีดความสามารถของกองกำลัง ซึ่งทั้งสองหน่วยที่ได้ตั้งขึ้นมาใหม่ได้ถูกรวมพร้อมกันกับกรมทหารราบและกลายเป็นกองกำลังเดียวในปี พ.ศ. 2509
ในปี พ.ศ. 2515 โครงสร้างของกรมทหารมีการเปลี่ยนแปลง โดยแยกส่วนของทหารราบ การบิน และนาวีออกเป็นหน่วยแยกกันอีกครั้ง โดยกองร้อยทหารราบกลายเป็นกองพันที่ 1 กรมทหารรอยัลบรูไนมาเลย์ ประกอบไปด้วยกองร้อยไรเฟิลจำนวน 5 กองร้อย หลังจากนั้นสามปี ได้มีการก่อตั้งกองพันที่ 2 กรมทหารรอยัลบรูไนมาเลย์ โดยแยกกองร้อยบราโว (B) และเอคโค (E) ออกจากกองพันที่ 1
ต่อมาในปี พ.ศ. 2527 บรูไนได้รับเอกราชจากสหราชอาณาจักรโดยสมบูรณ์ ในเวลานั้น กรมทหารรอยัลบรูไนมาเลย์ได้เปลี่ยนชื่อเป็น กองกำลังภาคพื้นดินบรูไน หรือกองทัพบกบรูไน ซึ่งเป็นส่วนหนึ่งของกองทัพบรูไนที่มีขนาดใหญ่กว่า ปี พ.ศ. 2533 กองพันสนับสนุนได้ถูก่อตั้งขึ้นพร้อมด้วย กองร้อยยานเกราะลาดตระเวน กองร้อยป้องกันภัยทางอากาศ และกองร้อยทหารช่าง จากนั้นปี พ.ศ. 2537 ได้มีการก่อตั้งกองพันที่ 3 กองทัพบกบรูไนขึ้นมา โดยดึงกำลังจากกองร้อยเดลต้า (D) กองพันที่ 1 และกองร้อยฟ็อกทรอท (F) จากกองพันที่ 2 ในขณะที่กองร้อยป้องกันภัยทางอากาศ และกองร้อยทหารช่างถูกย้ายจากกองพันสนับสนุนไปสังกัดกับกองทัพอากาศบรูไน และกิจการสนับสนุนตามลำดับ
ในวันที่ 9 กรกฎาคม พ.ศ. 2554 กองทัพบกบรูไนได้ทำการทดลองแทนที่เครื่องแบบสนามลายพราง DPM (Disruptive Pattern Material) ด้วยลายพรางแบบดิจิทัล (Digital Disruptive Pattern) ภายใต้ขอตกลงกับบริษัท Force-21 Equipment
การจัดกำลัง

กองทัพบกบรูไนจัดกำลังแบ่งออกเป็นสี่กองพันแยกจากกัน ได้แก่
กองพันที่ 1
กองพันที่ 2
กองพันที่ 3
กองพันสนับสนุน
การจัดกำลัง > กองพันที่ 1

กองพันที่ 1 ก่อตั้งขึ้นเมื่อปี พ.ศ. 2505 ประกอบไปด้วยหน่วยที่มีกำลังพลจากการรับสมัครมาเพื่อฝึกทหารจำนวน 3 หน่วย ณ ค่ายเซเกนติ้ง (Segenting Camp) เมืองพอร์ตดิกสัน ประเทศมาเลเซีย หลังจากการก่อสร้างค่ายในเบรากัสเมื่อปี พ.ศ. 2518 โครงสร้างของหน่วยก็เปลี่ยนไปเป็นกองพันภาคพื้นดินที่ 1 ภายใต้การบังคับบัญชาของ พันเอก เจ.เอฟ. เดวิส ซึ่งกองกำลังประกอบไปด้วยกรมต่าง ๆ รวมไปถึงกองร้อยมาร์คัส (Markas Company) และกองร้อยไรเฟิลอีก 5 กองร้อย (อัลฟ่า (A), บราโว (B), ชาลี (C), เดลตา (D) และ เอคโค (E))
การจัดกำลัง > กองพันที่ 2

กองพันที่ 2 ก่อตั้งขึ้นเมื่อวันที่ 2 มกราคม พ.ศ. 2518 ณ ค่ายโบลเกียห์ (Bolkiah Garrison) ก่อนหน้านี้กองพันประกอบไปด้วยกองร้อยบราโว (B) และเอคโค (E) จากกองพันที่ 1 ภายใต้การบังคับบัญชาของผู้บัญชาการในขณะนั้น คือพันโท เอ.อี. ฮิบเบิร์ต จากนั้นเมื่อวันที่ 10 พฤษภาคม พ.ศ. 2519 กองพันได้ย้ายไปยังค่ายตูตง (Tutong Camp) ซึ่งหลังจากการต่อตั้งกองพันที่ 2 พันจิรัน รัตนา อินเดรา พันโท เปงกิรัน ดาโต เซเตีย อิบนุ บิน เปงกิรัน ดาตู เปงกิรัน ฮะจิ อาปง (Pengiran Dato Setia Ibnu bin Pengiran Datu Penghulu Pengiran Haji Apong) ได้รับการแต่งตั้งให้เป็นผู้บังคับบัญชาของกองพัน
การจัดกำลัง > กองพันที่ 3

กองพันที่ 3 ก่อตั้งขึ้นเมื่อวันที่ 31 พฤษภาคม พ.ศ. 2537 ประกอบไปด้วยกองร้อยเดลตา (D) จากกองพันที่ 1 และกองร้อยฟอกซ์ทรอต (F) ของกองพันที่ 2 และกองร้อยบังคับบัญชาจากกองพันที่ 1 และ 2 โดยมี พันตรี ชาห์ลัน บิน ฮิดัป (Shahlan bin Hidup) เป็นผู้บังคับบัญชาคนแรกที่ได้รับมอบหมาย่ให้บัญชาการกองพัน ก่อนหน้านี้กองพันที่ 3 ตั้งอยู่ที่ค่ายเปนันจง (Penanjong Garrison) และย้ายไปยังค่ายใหม่ที่เมืองลูมุต เขตเบไลต์เมื่อวันที่ 21 มิถุนายน พ.ศ. 2550
การจัดกำลัง > กองพันสนับสนุน

แต่เดิมกองพันสนับสนุนก่อตั้งขึ้นมาจาก 5 หน่วยหลัก ได้แก่ กองร้อยยานเกราะลาดตระเวน กองร้อยทหารช่าง กองร้อยป้องกันภัยทางอากาศ โรงงานช่างปีนังจง (Penanjong Workshop) และกองบัญชาการค่ายปันจง (Penanjong Garrison Headquarters) โดยได้รับการจัดหน่วยใหม่เมื่อวันที่ 2 มกราคม พ.ศ. 2533 และก่อตั้งอย่างเป็นทางการในชื่อว่ากองพันสนับสนุน ประกอบไปด้วยสามหน่วยหลัก ได้แก่ กองร้อยยานเกราะลาดตระเวน กองร้อยทหารช่าง และกองร้อยสนับสนุนกองพัน